ముహమ్మద్ మూసా

ముహమ్మద్ మూసా ఖాన్ (జననం 2000 ఆగస్టు 28) పాకిస్తానీ క్రికెటర్. 2019  నవంబరులో ఆస్ట్రేలియాపై పాకిస్తాన్ క్రికెట్ జట్టు తరపున అంతర్జాతీయ క్రికెట్ లోకి అరంగేట్రం చేసాడు.

 తొలి జీవితం 
మూసా పాకిస్తాన్ లోని ఇస్లామాబాద్‌లో జన్మించాడు. తన 16 సంవత్సరాల వయస్సులో 2016లో ఇస్లామాబాద్ జింఖానా క్రికెట్ క్లబ్‌లో చేరినప్పుడు, అండర్-19 స్థాయిలో ఆడటానికి ముందు తన క్రికెట్ ప్రయాణాన్ని ప్రారంభించాడు. 2017  నవంబరులో 2017 ఎసిసి అండర్-19 ఆసియా కప్‌లో తరువాత, 2018 జనవరి, ఫిబ్రవరిలో 2018 అండర్-19 క్రికెట్ ప్రపంచ కప్‌లో జాతీయ అండర్19 జట్టు కోసం ఆడాడు.

 దేశీయ క్రికెట్ 
2018 అక్టోబరు 16న 2018–19 క్వాయిడ్-ఇ-అజామ్ వన్ డే కప్‌లో సుయ్ నార్తర్న్ గ్యాస్ పైప్‌లైన్స్ లిమిటెడ్ కోసం తన లిస్ట్ ఎ అరంగేట్రం చేశాడు. లిస్ట్ ఎ అరంగేట్రానికి ముందు, 2018 అండర్-19 క్రికెట్ ప్రపంచ కప్ కోసం పాకిస్తాన్ జట్టులో ఎంపికయ్యాడు. 2018 నవంబరు 7న 2018–19 క్వాయిడ్-ఇ-అజామ్ ట్రోఫీలో సూయ్ నార్తర్న్ గ్యాస్ పైప్‌లైన్స్ లిమిటెడ్ కోసం తన ఫస్ట్-క్లాస్ క్రికెట్ లోకి అరంగేట్రం చేశాడు. ఘనీ గ్లాస్ క్రికెట్ టీమ్ తరపున కూడా ఆడాడు.

2019 ఫిబ్రవరి 22న 2019 పాకిస్తాన్ సూపర్ లీగ్‌లో ఇస్లామాబాద్ యునైటెడ్ తరపున తన ట్వంటీ20 క్రికెట్ లోకి అరంగేట్రం చేసాడు.

2019 సెప్టెంబరులో, 2019–20 క్వాయిడ్-ఇ-అజం ట్రోఫీ టోర్నమెంట్ కోసం నార్తర్న్ జట్టులో ఎంపికయ్యాడు.
 అంతర్జాతీయ కెరీర్ 
2018 డిసెంబరులో, 2018 ఏసిసి ఎమర్జింగ్ టీమ్స్ ఆసియా కప్ కోసం పాకిస్తాన్ జట్టులో ఎంపికయ్యాడు. 2019 అక్టోబరులో, ఆస్ట్రేలియాతో సిరీస్ కోసం పాకిస్తాన్ టెస్ట్, ట్వంటీ 20 ఇంటర్నేషనల్ స్క్వాడ్‌లలో ఎంపికయ్యాడు. 2019 నవంబరు 8 న ఆస్ట్రేలియాతో జరిగిన మ్యాచ్‌లో పాకిస్తాన్ తరపున టీ20 క్రికెట్ లోకి అరంగేట్రం చేసాడు. 2019 నవంబరు 29 న ఆస్ట్రేలియాతో జరిగిన మ్యాచ్‌లో పాకిస్థాన్ తరపున తన టెస్ట్ క్రికెట్ లోకి అరంగేట్రం చేశాడు.

2020 అక్టోబరు 29న, జింబాబ్వేతో జరిగిన మొదటి మ్యాచ్‌కు పాకిస్తాన్ వన్డే ఇంటర్నేషనల్ జట్టులో ఎంపికయ్యాడు. 2020 నవంబరు 1న జింబాబ్వేపై పాకిస్తాన్ తరపున వన్డే క్రికెట్ లోకి అరంగేట్రం చేసాడు.

 మూలాలు 

 బాహ్య లింకులు 
 

వర్గం:జీవిస్తున్న ప్రజలు
వర్గం:2000 జననాలు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు